[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Kaupo Meiel arutleb Vikerraadio pa\u0308evakommentaaris selle u\u0308le, et kuidas ku\u0308ll Eesti nii kiiresti u\u0308heks hirmsaks kohaks muutus, justkui oleks punane tablett alla neelatud nagu filmis \"Matrix\"."}, {"text_idx": "#000005", "text": "Ta\u0308navu mo\u0308o\u0308dus kaksku\u0308mmend aastat kultusfilmi \"Matrix\" esilinastumisest ja hiljutisel Haapsalu o\u0303udus- ja fantaasiafilmide festivalilgi toimus selle toonaste vendade ja nu\u0308u\u0308dsete o\u0303dede Wachovskite meistrito\u0308o\u0308 igati kohane eriseanss."}, {"text_idx": "#000006", "text": "Ma\u0308letatavasti sai \"Matrixi\" tegevus o\u0303ige hoo sisse siis, kui peategelane Neo kohtus salapa\u0308rase ja stiilse Morpheusega, kes pani Keanu Reevesi tegelaskuju valiku ette: \"Kui vo\u0303tad sinise tableti, siis lugu lo\u0303ppeb, sa a\u0308rkad oma voodis ja usud, mida iganes sa tahad uskuda. Kui vo\u0303tad punase tableti, siis ja\u0308a\u0308d sa imedemaale ja ma na\u0308itan sulle, kui su\u0308gavale see ja\u0308neseurg tegelikult ulatub. Ja pea meeles, et ko\u0303ik, mida ma sulle pakun, on to\u0303de, ei midagi enamat.\""}, {"text_idx": "#000008", "text": "To\u0303de oli see, et maailm, milles Neo elas, ja mis meenutas eelmise sajandi lo\u0303pu Ameerika U\u0308hendriike, kus ainult ko\u0303ige vingematel tegelastel olid klapiga Nokia mobiiltelefonid, on ta\u0308ielik vale, arvutisimulatsioon. Pa\u0308ris maailma juhtisid masinad, kellega viimased vabad inimesed vo\u0303itlesid ja u\u0308leja\u0308a\u0308nud inimkond moodustas masinate akupanga."}, {"text_idx": "#000009", "text": "Nagu suurema osa raamatute ja filmide puhul, millele viimasel ajal mo\u0303tlen, na\u0308en nu\u0308u\u0308d \"Matrixi\" puhulgi seost ta\u0308napa\u0308eva Eestiga. Muide, loen praegu antoloogiat \"Hirmu ja o\u0303uduse jutud\" ning pean endale ja\u0308rjepidevalt meelde tuletama, et see on fantaasiakirjandus, mitte minu Facebooki-sein vo\u0303i o\u0303htune \"Aktuaalne kaamera\"."}, {"text_idx": "#000010", "text": "Punase ja sinise tableti stseen \"Matrixist\" tundub nu\u0308u\u0308d samuti hirmua\u0308ratavalt tuttav. Mind painab tunne, et oleme ko\u0303ik u\u0308hiselt samuti punase tableti alla neelanud ja avastanud, et Eesti, kus me oma arust oleme harmooniliselt elanud ja ka\u0308test kinni hoides katkematult \"Mu isamaa on minu arm\" laulnud, on tegelikult du\u0308stoopiline tu\u0308hermaa."}, {"text_idx": "#000011", "text": "Alles see oli, just a\u0308sja, mil Eesti oli tubli va\u0308ikeriik, mis oli o\u0303igustatult uhke oma kultuuri ja oma digitaalse eduloo u\u0308le. Siin leiutati Skype ja Arvo Pa\u0308rt lo\u0303i maailmakuulsat muusikat, loodus oli u\u0308heu\u0308lbaline, kuid siiski kaunis, hirv ojal jo\u0303i ja ka\u0308gu kukkus raal, aas haljendas ja seal o\u0303itsesid lilled ja turvalisus suurenes ja majandus kasvas ja kalur vedas merel vabalt noota ja ro\u0303o\u0303mulaulust po\u0303llul kajas mets vastu."}, {"text_idx": "#000012", "text": "Siis aga, ei tea millal, sai veega alla loputatud punane tablett. Ko\u0303ik muutus sedamaid. Inimesed muutusid kurjaks ja hakkasid mo\u0303nel juhul vihkama teisi inimesi olenevalt poliitilistest vaadetest vo\u0303i nahava\u0308rvist vo\u0303i siis hakkasid lihtsalt ko\u0303iki teisi inimesi vihkama, olenemata sellest, kas nad olid vasakpoolsed, parempoolsed, valged, mustad vo\u0303i kollased."}, {"text_idx": "#000014", "text": "Ajakirjandusvabaduse kadumise kohta tehti haaravamaid otseblogisid kui Ott Ta\u0308naku so\u0303itudest. President ei saanud la\u0308bi valitsusega, riigikogu presidendiga, u\u0308hed valijad ei mo\u0303istnud teisi valijaid, teised ei mo\u0303istnud meediat ja no\u0303nda edasi. U\u0308leu\u0308ldse oli viimase paari kuu ainuke positiivne teade see, et mu meiliaadressile laekus pakkumine tellida kevadine suurpuhastus. \"Mis siin enam tellida,\" mo\u0303tlesin jo\u0303uetult. \"Valijad on oma valiku teinud, valitsus on ametisse astunud, ju tuleb ka puhastus.\""}, {"text_idx": "#000015", "text": "U\u0308heso\u0303naga, ko\u0303ik on va\u0308ga halvasti. Isegi need, kellel la\u0308heb ha\u0308sti, arvavad, et ko\u0303ik on halvasti."}, {"text_idx": "#000017", "text": "Ei tahaks u\u0308ldse ko\u0303ige selle halva peale mo\u0303elda ega sellest ra\u0308a\u0308kida. Tahaks hoopis ra\u0308a\u0308kida sellest, kui tore oli laupa\u0308evane avatud sadamate pa\u0308ev. Rahvast oli sadamas murdu, ko\u0303ik ostsid kilode viisi va\u0308rsket ra\u0308ime ja u\u0308ks pere oli isegi oma kassi sinna kaasa vo\u0303tnud, et tegelane saaks va\u0308rsket kraami otse kalamehe ka\u0308est hambusse vo\u0303tta. Ilm oli ilus ja pimedaks ei la\u0308inud isegi hiliso\u0303htul, sest ko\u0303ik Edela-Eesti inimesed olid nii palju va\u0308rsket kala so\u0308o\u0308nud, et tarbitud fosfor pani nad helendama."}, {"text_idx": "#000020", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel. Artikli kommentaariumist eemaldatakse autori isikut ru\u0308ndavad ja/vo\u0303i teemava\u0308lised, ropud, libainfot sisaldavad jmt kommentaarid."}, {"text_idx": "#000022", "text": "Kaarel Tarand: kui tindimerel mo\u0308llab torm"}, {"text_idx": "#000023", "text": "Ametivannete andmisega kaasnesid riigikogus z\u030cestid ja a\u0308pardused"}, {"text_idx": "#000026", "text": "Taavi Ro\u0303ivas: Isamaad hoiab valitsuses hirm"}, {"text_idx": "#000028", "text": "Kaljulaid: vo\u0303tame sada vihavaba pa\u0308eva"}, {"text_idx": "#000029", "text": "Pa\u0308rnu sadamasse jo\u0303udis esimene kevadra\u0308im"}, {"text_idx": "#000030", "text": "Ratas riigikogu ees: uus valitsus to\u0303estab rahvale oma usaldusva\u0308a\u0308rsust"}, {"text_idx": "#000032", "text": "Juhan Ulfsaki ko\u0303ne: kui vo\u0303etakse vabadus u\u0308helt inimeselt, siis vo\u0303etakse vabadus ko\u0303igilt"}, {"text_idx": "#000033", "text": "Lauri Kaare filmist \"Matrix\": tehisreaalsuse lugu on ka ta\u0308napa\u0308eval ajakohane"}, {"text_idx": "#000035", "text": "Annela Anger-Kraavi: kliimakriis \u2013 kas ideoloogia vo\u0303i teadus?"}, {"text_idx": "#000036", "text": "Riina Sikkut: limonaadimaks toob parema suutervise"}, {"text_idx": "#000043", "text": "Mella alistas pingelises lahingus Mistra"}, {"text_idx": "#000044", "text": "Reinsalu: Eesti riigi juhtimiskvaliteet on mo\u0303ranenud"}, {"text_idx": "#000047", "text": "Viljandi ja\u0308tkab vo\u0303idukalt, Tapa endiselt nullil"}, {"text_idx": "#000048", "text": "ERR Strasbourg'is: ra\u0308ndepakti suurim vaidlus on hu\u0308briidrelvana kasutatud inimeste kohtlemine"}, {"text_idx": "#000050", "text": "Ko\u0303lvart soovib edu kaotava Keskerakonna kevadeks tippvormi viia"}, {"text_idx": "#000051", "text": "Annetuskampaania algatajad: Laupmaa venitab ja jupitab rahaga"}, {"text_idx": "#000052", "text": "Hvostov so\u0303jast: peab suutma elada normaalselt ebanormaalsetes tingimustes"}, {"text_idx": "#000053", "text": "Kaupo Kikkas AI-st: ko\u0303ik inimesed on juba ta\u0308na vo\u0303imalik a\u0308ra lollitada"}, {"text_idx": "#000054", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000055", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]